b"\n_START_ARTICLE_\nGitta og Geza Stammer\n_START_PARAGRAPH_\nGitta Stammer (f\xc3\xb8dt 1920, d\xc3\xb8d 27. maj 2008) og Geza Stammer (f\xc3\xb8dt 1923, d\xc3\xb8d \xe2\x80\x93 dato ukendt). Parret blev i 1985 kendt, da det kom frem, at de gennem 13 \xc3\xa5r havde huset den efters\xc3\xb8gte krigsforbryder Josef Mengele i Brasilien._NEWLINE_Gita og Geza var begge f\xc3\xb8dt i Ungarn og emigrerede af politiske grunde til \xc3\x98strig efter 2. verdenskrig og blev gift i Graz. I 1948 udvandrede parret til Brasilien. Geza fik arbejdede som ingeni\xc3\xb8r ved forskellige virksomheder omkring Rio de Janieiro samt Sao Paulo, og blev derefter selvst\xc3\xa6ndig landm\xc3\xa5ler. I 1959 k\xc3\xb8bte parret en farm ved Araraquara, 350 kilometer nordvest for Sao Paulo. Gitta Stammer varetog meget af arbejdet med at dyrke kaffe og ris, mens Geza periodevis var bortrejst for at arbejde._NEWLINE_I den tyske klub for emigranter i Sao Paolo l\xc3\xa6rte parret \xc3\x98strigeren Wolfgang Gerhard at kende. De fortalte ham bl.a. om det h\xc3\xa5rde arbejde p\xc3\xa5 farmen og i 1961 forslog Wolfgang Gerhard dem at m\xc3\xb8de schweizeren Peter Hochbichler som var interesseret i at finde arbejde og havde erfaring med landbrug, samt endda havde nogle penge som han kunne investere i farmen. Gerhard r\xc3\xb8bede ikke over for dem, at Hochbichler i virkeligheden var den efters\xc3\xb8gte krigsforbryder og tidligere nazi-l\xc3\xa6ge Josef Mengele. Parret indvilligede i at antage Hochbichler, med aftale om at han skulle g\xc3\xa5 til h\xc3\xa5nde p\xc3\xa5 farmen for kost og logi._NEWLINE_Den 27. januar 1962, p\xc3\xa5 \xc3\xa5rsdagen for Auschwitz's befrielse, s\xc3\xa5 Gitta Stammer et foto i avisen af den efters\xc3\xb8gte Josef Mengele, som lignede Hochbichler p\xc3\xa5faldende, bl.a. stemte Mengeles karakteristiske mellemrum mellem de to miderste fort\xc3\xa6nder fuldst\xc3\xa6ndig overens med deres logierende. Gitta Stammer konfronterede Hochbichler med avisfotoet og han indr\xc3\xb8mmede at v\xc3\xa6re Mengele, men afviste at have noget som helst at g\xc3\xb8re med anklagerne mod sig. Parret belsuttede ikke at forvise Mengele fra farmen, men \xc3\xb8jnede i stedet en mulighed for at tjene \xc3\xb8konomisk p\xc3\xa5 deres forsatte medvirken til at holde Mengele skjult. Geza Stammer kontaktede Wolfang Gerhard og kr\xc3\xa6vede, at hvis Mengele skulle bo og arbejde hos dem, s\xc3\xa5 var det n\xc3\xb8dvendigt at flytte til en mere isoleret farm t\xc3\xa6ttere p\xc3\xa5 Sao Paolo, og Mengele m\xc3\xa5tte bidrage i investeringen._NEWLINE_I 1962 flyttede Gitta og Geza Stammer sammen med Mengele til farmen Santa Luzia ved Serra Negra, ca. 200 kilometer nordvest for Sao Paolo. Mengele bidrog med 25.000 US-dollars i k\xc3\xb8bet af den 45 hektar store kaffeplantage. Hans Sedlmeier som var Mengeles mellemmand i kontakten til sin familien, fl\xc3\xb8j til Brasilien og overtalte Gitta og Geza Stammer til forsat at holde Mengele skjult og forsikrede dem samtidig om at anklagerne mod Mengele var usande. De efterf\xc3\xb8lgende \xc3\xa5r blev klimaet mellem Stammer-familien og Mengele stadigt mere anstrengt og sk\xc3\xa6nderier var hyppige. Flere gange fik Stammer-familien penge af Hans Sedlmeier for ikke bringe deres forsatte tavshed om Mengele i fare. I 1975, efter at konflikterne mellem parterne havde varet i \xc3\xa5revis, blev det besluttet at Mengele m\xc3\xa5tte flytte og Mengele flyttede ind en bungalow ejet af Wolfram og Liselotte Bossert i en nedslidt forstad til Sao Paolo._NEWLINE_Da Mengele-sagen blev oprullet i juni 1985 og Mengeles tidligere kontakter og skjulesteder i Sydamerika afd\xc3\xa6kkedes, blev Gitta og Geza Stammer afh\xc3\xb8rt af det Brasilianske politi og deres hjem ransaget. Efterf\xc3\xb8lgende gav Gitta Stammer interviews til pressen. Hun medvirkede efterf\xc3\xb8lgende i tv-dokumentarer om Mengele og kr\xc3\xa6vede penge for at medvirke."